документи, отпечатани материали, пакети, стоки или други изпратени пратки, като в рамките на тази услуга те се проследяват и контролират.
 (8) Предоставяне на средства, включително предоставяне на специални помещения и осигуряване на превоз от трето лице, които позволяват да се направи самостоятелна доставка чрез взаимна размяна на пощенски пратки между потребители, абонирани за тази услуга. „Пощенски пратки“ са пратките, обработени от всички видове търговски оператори, независимо дали са държавни или частни.
 (9) Радиоразпръскването се определя като непрекъсната предавателна верига, необходима за разпространение на сигналите на радио- и телевизионните програми за населението, но не включва линиите за пренос на данни между операторите.
 (10) Този подклас не включва медицинските услуги, вж. 931.
 ПРИЛОЖЕНИЕ XVI-Е КЪМ ГЛАВА 6
 РЕЗЕРВИ ВЪВ ВРЪЗКА с ДОСТАВЧИЦИТЕ НА УСЛУГИ ПО ДОГОВОР И НЕЗАВИСИМИТЕ СПЕЦИАЛИСТИ
 Украйна
 1.
 В списъка по-долу на резервите са посочени секторите на услугите, либерализирани съгласно член 101, параграф 2 и член 102, параграф 2 (доставчици на услуги по договор и независими специалисти), към които се прилагат ограниченията за доставчиците на услуги по договор и независимите специалисти, и са уточнени тези ограничения.
 2.
 Списъкът съдържа следните части:
 а)
 първа колона, в която е посочен секторът или подсекторът, в който се прилагат ограничения, и
 б)
 втора колона с описание на приложимите ограничения.
 Украйна не поема никакво задължение относно доставчиците на услуги по договор и независимите специалисти за който и да е сектор на услуги, различен от секторите, изрично указани по-долу.
 3.
 При определянето на отделните сектори и подсектори:
 а)
 CPC е Централната класификация на продуктите, съставена от Статистическата служба на Организацията на обединените нации, Statistical Papers, Series M, No 77, CPC prov, 1991 г.; и
 б)
 CPC ver. 1.0 е Централната класификация на продуктите, съставена от Статистическата служба на Организацията на обединените нации, Statistical Papers, Series M, No 77, CPC ver 1.0, 1998 г.
 4.
 Задълженията относно доставчиците на услуги по договор и независимите специалисти не се прилагат в случаите, когато целта или резултатът от временното им присъствие възпрепятства или оказва отражение по някакъв друг начин върху изхода от каквито и да е спорове или преговори между синдикати и работодатели.
 5.
 Списъкът по-долу не включва мерки, свързани с изискванията и процедурите за квалификация, с техническите стандарти и изискванията и процедурите за получаване на разрешение, когато те не представляват ограничение по смисъла на член 101, параграф 2 и член 102, параграф 2 (доставчици на услуги по договор и независими специалисти). Дори и да не са включени в списъка по-долу, при всички положения тези мерки (например необходимостта от получаване на разрешение, от признаване на квалификации в регулираните сектори, от полагане на специални изпити, включително езикови, от местожителство на територията, където се осъществява стопанската дейност) се прилагат към доставчиците на услуги по договор и независимите специалисти от ЕС като страна по споразумението и неговите държави членки.
 6.
 Списъкът по-долу не включва мерки във връзка със субсидиите, отпуснати от страните по споразумението.
 7.
 Долупосоченият списък не засяга наличието на държавен монопол или изключителни права в съответните сектори, както са установени от Украйна в списъка ѝ (приложение ХVI-Г или приложение ХVI-Д)